*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*32. számú előterjesztés*

Bátaszék Város Önkormányzata Képviselő-testületének 2018. február 14-én,

16,00 órakor megtartandó ülésére

*a DIGI Távközlési és Szolgáltató Kft.-vel kötendő bérleti szerződés jóváhagyása*

|  |
| --- |
| **Előterjesztő:** Dr. Bozsolik Róbertpolgármester**Készítette:** dr. Tóth Korinna igazgatási ügyintéző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2018. 02. 13. |

**Tisztelt Képviselő-testület!**

 Dr. Kun Krisztián, a DIGI Távközlési és Szolgáltató Korlátolt Felelősségű Társaság (továbbiakban: társaság) megbízásából 2017 júliusában e-mailben megkereste önkormányzatunkat azzal, hogy a DIGI Kft 2014-ben elnyerte a Nemzeti Média és Hírközlési Hatóság „Szélessávú szolgáltatásokhoz kapcsolódó frekvenciahasználati jogosultságok” tárgyában kiírt pályázatán meghirdetett „F Csomagot”, mely alapján a társaság megkezdte az 1725-1730 és az 1820-1825 MHz-es frekvenciatartományokban önálló mobil hang- és adatforgalmi szolgáltatást biztosító hálózat kiépítését. A bázisállomás kiépítésére, elsődlegesen annak elhelyezésére vonatkozóan kérte a Városüzemeltetési Iroda tájékoztatását.

Az egyeztetéseket követően az önkormányzat kizárólagos tulajdonában álló, bátaszéki külterületi 0109/20 hrsz-ú, kivett vízmű művelési ágú ingatlan bizonyult megfelelőnek. Az ingatlan 9613 m2 területéből a társaság hozzávetőleg 50 m2 területet bérelne, a pontos területnagyság a bérleti szerződés aláírása után, a társaság által készítendő kiviteli terv – mely a szerződés elválaszthatatlan részét fogja képezni – alapján kerül meghatározásra. A nettó 500.000,- Ft/év bérleti díj ennek figyelembevételével került megállapításra.

A bérlet az ingatlan további részének esetleges hasznosítását nem akadályozza.

A bérleti szerződés az előterjesztés mellékletét képezi (1. sz. melléklet).

Kérem a Képviselő-testületet, hogy fentiek alapján az alábbi határozati javaslatot fogadja el:

**H a t á r o z a t i j a v a s l a t :**

**a DIGI Távközlési és Szolgáltató Kft-vel kötendő bérleti szerződés jóváhagyására**

Bátaszék Város Önkormányzatának Képviselő-testülete

1. a DIGI Távközlési és Szolgáltató Kft-vel, a bátaszéki külterületi 0109/20 hrsz-ú, kivett vízmű megnevezésű ingatlan hozzávetőleg 50 m2 területére kötendő bérleti szerződést – a határozat melléklete szerinti tartalommal – jóváhagyja,
2. felhatalmazza a polgármestert a bérleti szerződés aláírására.

*Határidő:* 2018. február 28.

*Felelős*: dr. Bozsolik Róbert polgármester

(a szerződés aláírásáért)

 *Határozatról értesül:* DIGI Távközlési és Szolgáltató Kft.

 ügyvezetője

 KÖH pénzügyi iroda

 irattár